《鹤鸣古洞》
宋代·赵瞻

山势嵯峨接远峰，九皋鹤唳彻长空。
清音仿佛苍松外，疏影依稀皓月中。
石洞云封仙去俊，桑田世换水流同。
登临厌听黄鹂语，弄巧绵蛮噪碧丛。

作者简介：（1019—1090）凤翔盩厔人，字大观。仁宗庆历六年进士，授孟州司户参军。历知万泉、夏县、永昌，皆有善政。英宗时，以侍御史出通判汾州。神宗熙宁三年为开封府判官，言青苗法不便。出为陕西、永兴军路转运使，知同、陕州。哲宗时累官同知枢密院事。卒谥懿简。有《春秋论》、《唐春秋》、《西山别录》、《史记牾论》等。